ରାଜ୍ୟଗୁଡିକର ସହମତି ପରେ ଜିଏସ୍ଟି ପରିସରକୁ ଆସିପାରେ ପେଟ୍ରୋଲିୟମ ସାମଗ୍ରୀ\nନୂଆଦିଲ୍ଲୀ,୧୯-୧୨(ପି.ଟି.)-ପେଟ୍ରୋଲିୟମ ସାମଗ୍ରୀକୁ ଜିଏସ୍ଟି ପରିସରରେ ଆଣିବା ସପକ୍ଷର\nରାଜ୍ୟଗୁଡିକର ସହମତି ପରେ ଜିଏସ୍ଟି ପରିସରକୁ ଆସିପାରେ ପେଟ୍ରୋଲିୟମ ସାମଗ୍ରୀ December 19th, 00:00 AM December 19th, 00:00 AM\nନୂଆଦିଲ୍ଲୀ,୧୯-୧୨(ପି.ଟି.)-ପେଟ୍ରୋଲିୟମ ସାମଗ୍ରୀକୁ ଜିଏସ୍ଟି ପରିସରରେ ଆଣିବା ସପକ୍ଷରେ କେନ୍ଦ୍ର ସରକାର ଅଛନ୍ତି। ମାତ୍ର ଏହିଭଳି ନିଷ୍ପତ୍ତି ନେବା ପୂର୍ବରୁ ରାଜ୍ୟଗୁଡିକର ସହମତି ଭିତ୍ତିରେ ସମସ୍ତ କାର୍ଯ୍ୟ ହେବ। ଅର୍ଥମନ୍ତ୍ରୀ ଅରୁଣ ଜେଟଲୀ ସଂସଦକୁ ଏହି ସୂଚନା ଦେଇଛନ୍ତି। ଏ ନେଇ କେନ୍ଦ୍ର ସରକାରଙ୍କ ଆଭିମୁଖ୍ୟ କ'ଣ ରହିଛି ରାଜ୍ୟ ସଭା ପ୍ରଶ୍ନ କାଳରେ କଂଗ୍ରେସ ନେତା ପି. ଚିଦାମ୍ବରମ୍ ଜାଣିବାକୁ ଚାହିଁଥିଲେ। ଅପର ପକ୍ଷରେ ବିଶ୍ୱ ବଜାରରେ ଅଶୋଧିତ ତୈଳ ଦର ହ୍ରାସ ଘଟିଲେ ମଧ୍ୟ ଘରୋଇ ବଜାରରେ ଏହାର ମୂଲ୍ୟ କାହିଁକି କମୁନାହିଁ ସେ ନେଇ ଚିଦାମ୍ବରମ୍ ପ୍ରଶ୍ନ ଉଠାଇଥିଲେ। ୟୁପିଏ ସମୟରେ ଡ୍ରାଫ୍ଟ ହୋଇଥିବା ବିଧେୟକରେ ପେଟ୍ରୋଲିୟମକୁ ଜିଏସ୍ଟି ବାହାରେ ରଖାଯାଇଥିବା ଏହାର ଉତ୍ତରରେ ଜେଟଲୀ କହିଥିଲେ। କେନ୍ଦ୍ର ସରକାର ପେଟ୍ରୋଲକୁ ଜିଏସ୍ଟି ପରିସରରେ ଆଣିବାକୁ ପ୍ରୟାସ ଜାରି ରଖିଛନ୍ତି। ମାତ୍ର ରାଜ୍ୟଗୁଡିକ ସହ ଏ ନେଇ ସହମତ ହୋଇପାରୁ ନ ଥିବା ଜେଟଲୀ କହିଛନ୍ତି। କେବଳ ରାଜ୍ୟଗୁଡିକ ଏ ନେଇ ଦାବି ଜଣାଇଲେ ସମସ୍ତ ପ୍ରକ୍ରିୟା ଗ୍ରହଣ କରାଯିବ ବୋଲି ଜେଟଲୀ କହିଛନ୍ତି। ସେହିଭଳି ରାଜ୍ୟଗୁଡିକ ସ୍ତରରେ ଅନେକ ପ୍ରକାର ଟିକସ ଧାର୍ଯ୍ୟ ହେବା ଯୋଗୁ ବିଶ୍ୱ ବଜାରରେ ପେଟ୍ରୋଲିୟମ ସାମଗ୍ରୀର ମୂଲ୍ୟ ହ୍ରାସ ହେଉ ନାହିଁ ବୋଲି ସେ କହିଛନ୍ତି। କେତେକ ରାଜ୍ୟ ପେଟ୍ରୋଲ ଡିଜେଲ ଉପରେ ଟିକସ ହ୍ରାସ କରିଥିବା ବେଳେ ବର୍ତ୍ତମାନ ସୁଦ୍ଧା ଅନ୍ୟ କେତେକ ରାଜ୍ୟ ଟିକସ ହ୍ରାସ କରିନାହାନ୍ତି।
